কাৰ বীমা\nভাৰতৰ সবাতোকৈ বিশ্বাসী কাৰ বীমা কোম্পানী হিচাপে, ইফফচো টকিঅ'ই অভাৱনীয় হিতাধিকাৰ, সহজ দাবী আৰু অনলাইন নৱীকৰণৰ সুবিধাৰ সৈতে কাৰ বীমা পলিচী প্ৰদান কৰে। লগত ইফফচো টকিঅ'ৰ অনলাইন কাৰ বীমা পলিচী লৈ ৰাস্তাত ড্ৰাইভ কৰক, আৰু পলিচীখনৰ মূল্যতকৈ বহু বেছি হিতাধিকাৰ লাভ কৰক। আপোনাৰ ঘৰ বা কাৰ্য্যালয়ৰ আৰাম লৈ নগদধনৰহিত অনলাইন কাৰ বীমা পলিচী নৱীকৰণ কৰক বা ক্ৰয় কৰক, আৰু আমাৰ নিৰাপদ ইলেকট্ৰনিক পেমেণ্ট গেটৱেৰ যোগেদি ধনাদায় কৰক।\nঅনলাইনত ইফফচো টকিঅ'ৰপৰা 4-চকীয়া বাহনৰ বীমা পলিচী ক্ৰয় কৰিলে, আপুনি বাচি লোৱা সুৰক্ষা অনুযায়ী, কাৰখনৰ হ'ব পৰা ভৌতিক ক্ষতিৰপৰা সুৰক্ষা পোৱাৰ লগতে, আপুনি পাব বাহনখন ব্যৱহাৰৰ ফলত হ'ব পৰা ব্যক্তিগত আঘাত বা মৃত্যু, আৰু তৃতীয়-পক্ষৰ দায়িত্বৰ সুৰক্ষা। আমাৰ সৰ্বাত্মক সুৰক্ষাৰ সৈতে, ব্যক্তিগত আৰু তৃতীয়-পক্ষ এই দুয়োবিধ দায়িত্ব, আৰু চুৰি বা ক্ষতিৰ সময়ত আপুনি পাব সুৰক্ষা। লগতে আপুনি উপভোগ কৰিব পাৰিব এলানি অতিৰিক্ত হিতাধিকাৰ, যেনে, পথৰ ওপৰৰ ৰক্ষাকৰ্ত্তা সুৰক্ষা আৰু মূল্য অটো সুৰক্ষা, যাতে আপোনাৰ প্ৰয়োজনৰ সৈতে খাপ খাই পৰাকৈ কাৰ বীমা প্ৰদান কৰিব পৰা যায়।\nকাৰ বীমাৰ অনলাইন পলিচীসমূহৰ কথা বিশদভাৱে জানিবলৈ আৰু ক্ষিপ্ৰতাৰে কাৰ বীমাৰ এটা বাঞ্চিত মূল্য লাভ কৰিবলৈ, আপুনি আজিয়েই আমাৰ ৱেবচাইট চাব পাৰে বা আমাৰ বিক্ৰয় সহযোগীৰ সৈতে কথা পাতিব পাৰে।\nঅনলাইনত ইফফচো টকিঅ'ৰ কাৰ বীমা পলিচী কিয় ক্ৰয় কৰিব লাগে?\nদুৰ্ঘটনা আৰু অঘটনৰ কথা লৈ ভৱিষ্যদ্বাণী কৰিব নোৱাৰি, কিন্তু প্ৰয়োজনীয় সতৰ্কতাসমূহ গ্ৰহণ কৰি আপুনি তাৰ পৰিণতিবোৰৰ বাবে সাজু হোৱাত সহায় পাব পাৰে। Tসুৰক্ষিত হৈ থাকিবলৈ আৰু নিজকে কোনো আইনী পৰিণতিৰপৰা ৰক্ষা কৰিবলৈ আজিয়েই অনলাইনত ক্ৰয় কৰক ইফফচো টকিঅ'ৰ কাৰ বীমা।\nআমাৰ অনলাইন কাৰ বীমা পলিচীয়ে প্ৰয়োজনৰ সময়ত আপোনাক সম্পূৰ্ণ সাহায্য প্ৰদান কৰে, আৰু ভৌতিক লোকচান বা ক্ষতি, ভগৱানৰ কোপদৃষ্টি, চুৰি আদিৰ পৰিণতিৰপৰা আপোনাৰ বাহনখনক সুৰক্ষা দিয়ে। কাৰ বীমাৰ এটা বাঞ্চিত মূল্য পাবলৈ, আমাৰ ৱেবচাইটাত থকা "অনুৰোধ কৰক এটা বাঞ্চিত মূল্য" শীৰ্ষক প্ৰপত্ৰখন পূৰণ কৰক। কেৱল ভৰাওক আপোনাৰ ব্যক্তিগত বিশদ তথ্যখিনি তথা বীমা কৰিবলগীয়া বাহনখনৰ বিষয়ে তথ্যখিনি আৰু ক্ষিপ্ৰতাৰে অনলাইনত লাভ কৰক এটা বাঞ্চিত মূল্য।\nপলিচীখনে কি কি সামৰি লয়\nতলত দিয়া কাৰণসমূহত বীমাকৃত বাহনখনৰ লোকচান বা ক্ষতিঃ\nঅগ্নিকাণ্ড, বিস্ফোৰণ আৰু নিজে নিজে জ্বলি যোৱা।\nবানপানী, প্লাৱন, টাইফুন, হাৰিকেন, ধুমুহা, প্ৰবল বতাহ, ঘূৰ্ণীবতাহ, শিলাবৃষ্টি, তুষাৰপাত, বজ্ৰপাত, ভূঁইকপ, ভূমিস্খলন, শিলস্খলন (ভগৱানৰ কোপদৃষ্টিমূলক বিপৰ্য্যয়সমূহ)।\nচুৰি, ডকাইতি, সাম্প্ৰদায়িক সংঘৰ্ষ, ধৰ্মঘট, বিদ্বেষপৰাযণ বা সন্ত্ৰাসবাদী কাৰ্য্যকলাপ, দুৰ্ঘটনাজনিত বাহ্যিক ক্ষতি, স্থলপথ, ৰেলপথ, অভ্যন্তৰীণ জলপথ, লিফ্ট, ইলেভেটৰ বা আকাশেদি হোৱা পৰিবহণত হোৱা যিকোনো ক্ষতি।\nবীমাকৃত বাহনখনৰ ৰাজহুৱা স্থানত হোৱা ব্যৱহাৰৰপৰা উদ্ভূত আঘাত/মৃত্যু (অসীমিত) বা সম্পত্তিৰ ক্ষতিৰ (750,000 টকা পৰ্য্যন্ত) বাবে তৃতীয় পক্ষৰ ওচৰত থকা বৈধ দায়িত্ব। ক্ষতিপূৰণ ধনৰাশি (সুদৰ সৈতে), দাবীকৰ্ত্তাৰ খৰচ (যদিহে ক্ষতিপূৰণ দিয়া হয়) আৰু পদকীয়া পক্ষৰ (বীমাকৰ্ত্তাৰ সন্মতিসাপেক্ষে কৰা) খৰচৰ ক্ষেত্ৰত সুৰক্ষা।\nগাড়ীত উঠি গৈ থাকোতে, গাড়ীত উঠিবলৈ লওঁতে, গাড়ীৰপৰা নামিবলৈ লওঁতে বীমাকৃত বাহনৰ মালিক-ড্ৰাইভাৰৰৰ বাবে 200,000 লাখ টকাৰ ব্যক্তিগত দুৰ্ঘটনা সুৰক্ষা। মৃত্যু আৰু বিভিন্ন প্ৰকাৰৰ স্থায়ী বিকলাংগতাৰ বাবে ক্ষতিপূৰণ আদায় দিয়া হ'ব।\nবীমাকৃত বাহনখনৰ দুৰ্ঘটনাৰ পাছত সুৰক্ষা, আঁতৰাই অনা/টানি নিয়া আৰু কাৰখনৰ পুনৰডেলিভাৰীৰ বাবে হোৱা খৰচ, যাৰ সৰ্বাধিক সীমা হ'ব 1,500 টকা।\nঅতিৰিক্ত প্ৰিমিয়াম আদায় দি লাভ কৰিব পৰা কেইটামান সম্প্ৰাৰিত সুৰক্ষা হ'লঃ\nবৈদ্যুতিক/অনা বৈদ্যুতিক সহায়ক সামগ্ৰী আৰু CNG/LPG ইন্ধন কিটৰ লোকচান/ক্ষতি।\nনাম নিদিয়া যাত্ৰীৰ বাবে ব্যক্তিগত দুৰ্ঘটনা সুৰক্ষা।\nড্ৰাইভাৰ/কণ্ডাক্টৰৰ বাবে বহল ব্যাপক বৈধ দায়িত্বৰ সুৰক্ষা।\nবীমাকৃত বাহনৰদ্বাৰা ৰেলীত অংশগ্ৰহণ।\nপলিচীখনে কি কি সামৰি নলয়\nযিকোনো পৰিণতিজনক লোকচান বা ঠিকাজনিত দায়িত্ব।\nযান্ত্ৰিক বা বৈদ্যুতিক বিকলতা, মূল্যহ্ৰাস, ক্ষয়-ক্ষতি।\nনিচাজাতীয় তৰল/ড্ৰাগছৰ প্ৰভাৱত বাহনখন চলাই যোৱা অৱস্থা।\nবৈধ অনুজ্ঞাপত্ৰ নোহোৱাকৈ বাহনখন চলাই যোৱা অৱস্থা।\nব্যৱহাৰৰ সীমাবদ্ধতা লংঘন কৰি কৰা বাহনখনৰ ব্যৱহাৰ (যেনে, ভাড়াৰ কামত বা পুৰস্কাৰত, সংগঠিত ৰেছিং বা স্পীড টেষ্টিঙত ইত্যাদি)।\nযুদ্ধ আৰু নিউক্লীয় বিপৰ্য্যয়।\n50% প্ৰতিস্থাপন ব্যয় পৰিশোধ কৰাৰ ব্যৱস্থা থকা একেটা দুৰ্ঘটনাত হোৱা ক্ষতিৰ বাহিৰে টায়াৰ/টিউবৰ ক্ষতি।\nএকে সময়তে হোৱা বাহনখনৰ চুৰিৰ সময়ত হোৱাৰ বাহিৰে আন কোনো চুৰিৰ ফলত হোৱা সহায়ক সামগ্ৰীৰ ক্ষতি।\nইফফচো টকিঅ'ৰ পলিচীৰ ঘাই হিতাধিকাৰসমূহ\nইফফচো টকিঅ'ৰ কাৰ্য্যালয়ত, POS কেন্দ্ৰসমূহত, বা অনলাইন ক্ৰয়ৰ বাবে ডিজিটীয়ভাৱে স্বাক্ষৰিত পলিচী তৎক্ষণাৎ প্ৰদান কৰিব পৰা যায়।\nযিবোৰ বীমা কেছত পলিচীত বিৰতি ঘটিছে বা নৱীকৰণ কৰা হোৱা নাই তেনেবোৰ ক্ষেত্ৰত নতুন বা নৱীকৰণ কৰা সুৰক্ষাৰ বাবে বিনামূলীয়া পৰিদৰ্শনকে ধৰি দুৱাৰডলিত গৈ দিয়া সেৱাৰ ব্যৱস্থা কৰিব পাৰি।\n2000 ৰো অধিক নেটৱৰ্ক গেৰেজ/কাৰখানাত অসুবিধামুক্ত নগদধনৰহিত দাবী মীমাংসাৰ সুব্যৱস্থা।\nতাৎক্ষণিক ভিত্তিত দাবীৰ কামত ব্যৱহাৰৰ বাবে কোম্পানীৰ ভিতৰত বৃহৎ সংখ্যক প্ৰশিক্ষিত জৰীপকাৰীৰ দল।\nদাবী মীমাংসাত সৰ্বনিম্ন TAT ৰ বাবে কোম্পানীৰ ভিতৰৰ আৰু বাহিৰৰ এই দুই শ্ৰেণীৰ জৰীপকৰ্ত্তাৰদ্বাৰা অনলাইন ই-জৰীপ দাবী মডিউলৰ ব্যৱহাৰ।\nদাবী সম্পৰ্কীয় যিকোনো সহায়ৰ বাবে 24X7 কল চেণ্টাৰ সেৱাৰ সুবিধা।\nনামমাত্ৰ অতিৰিক্ত প্ৰিমিয়াম আদায় দি, এইখন পলিচীৰ লগতে ইফফচো টকিঅ'ৰ 'পথৰ-ওপৰৰ ৰক্ষাকৰ্ত্তা সুৰক্ষা'ৰ জৰিয়তে অনন্য জৰুৰীকালীন সাহায্য সেৱা লভ্য।\nসৰু পৰিমাণৰ এটা অতিৰিক্ত প্ৰিমিয়াম (বাচি লোৱা হিতাধিকাৰৰ ওপৰত নিৰ্ভৰ কৰি) আদায় দি এইখন পলিচীৰ লগতে ইফফচো টকিঅ'ৰ 'মূল্য অটো সুৰক্ষা'ৰ জৰিয়তে এলানি অতিৰিক্ত হিতাধিকাৰ লভ্য।\nপলিচীখনৰ আন আন বৈশিষ্ট্যসমূহ\nইফফচো টকিঅ'ই দুটা মৌলিক প্ৰকাৰত এই পলিচীখন লভ্য কৰে। এখন হ'ল 'কেৱল দায়িত্ব সামৰি লোৱা পলিচী' যিখন মটৰ বাহন অধিনিয়মৰ ওপৰত তালিকাবদ্ধ কৰা প্ৰৱিষ্টি2আৰু3ৰ ব্যৱস্থাৱলী অনুসাৰে বাধ্যতামূলক কৰা হৈছে। আপোনাৰ প্ৰসংগৰ বাবে 'পলিচীখনে কি কি সামৰি লয়' শিতানটো চাওক।\nপলিচীখনে কি কি সামৰি লয়' শিতানত তালিকাবদ্ধ কৰা আটাইবোৰ প্ৰৱিষ্টিকে ধৰি, এই পেকেজ পলিচী হ'ল এটা সৰ্বাত্মক সুৰক্ষা।\nমালিকানাৰ পৰিৱৰ্ত্তন হ'লে, এনে পৰিৱৰ্ত্তনৰ 14 দিনৰ ভিতৰত হস্তান্তৰকাৰীয়ে, এই হস্তান্তৰ স্বীকৃত কৰিবৰ বাবে, প্ৰয়োজনীয় নথি-পত্ৰসহিতে আৰু মাচুল/অতিৰিক্ত প্ৰিমিয়াম (যদি লাগে) আদায় দি আবেদন কৰিব লাগিব।\nবাহন ক্ষতিৰ বাবে কৰা দাবী, প্ৰতিস্থাপিত অংশবোৰৰ ক্ষেত্ৰত মূল্যহ্ৰাস প্ৰয়োগ কৰা হ'ব, যিটোৰ শতাংশ নিৰ্ভৰ কৰিব বাহনখনৰ বয়স আৰু অংশবোৰৰ শ্ৰেণীৰ ওপৰত। এনেকুৱা দাবীৰ ক্ষেত্ৰত বাধ্যতামূলক আধিক্য/কৰ্ত্তনো প্ৰযোজ্য হ'ব, যিটো নিৰ্ভৰ কৰিব বাহনখনৰ c.c. ৰ ওপৰত।\nআটাইবোৰ বাহন, বীমাকাৰীৰ ঘোষিত মূল্য (ইদৱ) নামেৰে পৰিচিত এটা স্থিৰ মূল্যৰ বাবে, বীমা কৰা হয়। বাহনৰ বয়সৰ ওপৰত নিৰ্ভৰ কৰি যথাযথ মূল্যহ্ৰাস কৰ্ত্তন কৰাৰ পাছত, সহায়ক সামগ্ৰীকে (য'ত প্ৰযোজ্য হয়) ধৰি উৎপাদনকাৰীয়ে তালিকাবদ্ধ কৰা বিক্ৰী মূল্যৰ ভিত্তিত এইটো অংক গণনা কৰা হয়।\nএইখন পলিচীৰ অধীনত প্ৰিমিয়ামৰ দুটা মৌলিক উপাংশ আছে। দায়িত্ব প্ৰিমিয়াম এটা স্থিৰ ধনৰাশি যি নিৰ্ভৰ কৰে বাহনখনৰ c.c. ৰ ওপৰত, আনহাতে 'নিজা ক্ষতি প্ৰিমিয়াম হাৰ' (%) নিৰ্ভৰ কৰে বাহনখনৰ c.c., বয়স, মডেল, অপাৰেছন জ'ন আদিৰ ওপৰত, যিটো প্ৰয়োগ কৰা হয় IDV ত। সম্প্ৰসাৰিত সুৰক্ষা' যদি বাচি লোৱা হয়, তেন্তে তাৰবাবে অতিৰিক্থ প্ৰিমিয়াম আদায় দিব লাগিব।\nতলত দিয়া পৰিস্থিতিসমূহত প্ৰিমিয়াম ৰেহাই সুবিধা লভ্য হ'বঃ\nমটৰগাড়ী সংস্থাৰ সদস্যতা\nচুৰি-বিৰোধী যতন সংস্থাপন\nউচ্চতৰ স্বেচ্ছামূলক আধিক্য- যদি বাচি লোৱা হয়\nদাবী নকৰাৰ ব'নাছ (NCB)\nপ্ৰতিবছৰে কৰা নৱীকৰণৰ সময়ত ণচব ৰ ওপৰত কোনো ৰেহাইত অনুমতি দিয়া নহ'ব। নিজা ক্ষতি প্ৰিমিয়ামৰ' শতাংশ হিচাপে ইয়াক প্ৰকাশ কৰা হয় আৰু দাবীমুক্ত অভিজ্ঞতাৰ বছৰৰ সংখ্যাৰ ওপৰত নিৰ্ভৰ কৰি ই 20% ৰপৰা 50% লৈকে বাঢ়িব পাৰে। ই বাহনখনৰ নহয় বৰঙ মালিকৰ ভাগ্যৰ ওপৰতহে নিৰ্ভৰ কৰে, যাৰ অৰ্থ হ'ল, এখন সলনি কৰা ব্যক্তিগত কাৰৰ ক্ষেত্ৰতো ই প্ৰযোজ্য হ'ব। নৱীকৰণৰ সময়ত ইয়াক বেলেগ এটা বীমা কোম্পানীলৈ হস্তান্তৰ কৰিব পৰা যায়, অৱশ্যে ইয়াৰ বাবে প্ৰয়োজনীয় সমৰ্থনকাৰী নথি-পত্ৰবোৰ জমা দিব লাগিব। NCB ৰ যোগ্যতা আহৰণৰ বাবে, নিৰ্দ্ধাৰিত ম্যাদসমাপ্তিৰ তিথিৰ ভিতৰতে, বা সেই তিথি পাৰ হৈ যোৱাৰ পাছত খুব বেছি 90 দিনৰ ভিতৰত, পলিচীৰ নৱীকৰণ কৰিব লাগিব। ম্যাদ শেষ হ'বলৈ লোৱা পলিচীৰ অধীনত বাহনৰ ক্ষতিৰ বাবে কোনো দাবী দাখিল কৰা হ'লে, নৱীকৰণৰ সময়ত NCB ৰ সুবিধা হেৰুৱাবলগীয়া হ'ব।\nবীমাকৃত ব্যক্তিৰ শেষৰটো জ্ঞাত ঠিকনালৈ অভিলেখবদ্ধ ডেলিভাৰীৰদ্বাৰা বীমাকৃতলৈ সম্বোধন কৰা এখন সাত দিনৰ জাননী প্ৰেৰণ কৰি কোম্পানীয়ে পলিচীখন বাতিল কৰিব পাৰে আৰু এনে ক্ষেত্ৰত পলিচীখন কাৰ্য্যকৰী হৈ থকা কালৰ বাবে যথানুপাত অংশ কাটি লৈ কোম্পানীয়ে বীমাকৃত ব্যক্তিক প্ৰিমিয়াম ঘূৰাই দিব বা যিকোনো সময়ত অভিলেখবদ্ধ ডেলিভাৰীৰদ্বাৰা বীমা কোম্পানীলৈ এখন সাত দিনৰ জাননী প্ৰেৰণ কৰি বীমাকৃত ব্যক্তিয়ে পলিচীখন বাতিল কৰিব পাৰে যদিহে পলিচীখন কাৰ্য্যকৰী হৈ থকা কালত কোনো দাবী উদ্ভৱ হোৱা নাই আৰু এই ক্ষেত্ৰতো পলিচীখন কাৰ্য্যকৰী হৈ থকা কালৰ বাবে কোম্পানীৰ হ্ৰস্বকালীন হাৰত প্ৰিমিয়াম কাটি লোৱাৰ পাছত প্ৰিমিয়াম ঘূৰাই পাবলৈ বীমাকৃত ব্যক্তি যোগ্য হ'ব।যদিহে বাহনখনৰ মালিকানা হস্তান্তৰ কৰা হৈছে, তেনে ক্ষেত্ৰত পলিচীখন তেতিয়ালৈকে বাতিল কৰিব পৰা নাযাব যেতিয়ালৈকে বাহনখনৰ বাবে আন ক'ৰবাত বীমা কৰোৱা হৈছে বুলি সাক্ষ্যপ্ৰমাণ দাঙি ধৰিব পৰা নায়ায়।\nক'ভাৰ নোট মানে কি?
